**Söngskrá Ísaksskóla 2013-2014**

**22. – 30. ágúst 2013**

**Skólasöngur**

**Það er leikur að læra**

**I like the flowers**

**Blánar yfir berjamó**

**Smaladrengurinn**

**Leiddu mína litlu hendi**

**Skólasöngur**

Í Ísaksskóla létt er lund,

ljómar gleðin hverja stund.

Börnin kát og kennarar,

komum, syngjum hér og þar.

Leiðumst, vinir, hönd í hönd,

hefjum raddir, treystum bönd.

Vinaböndin ljúf og létt

leikum saman, stöndum þétt.

**Það er leikur að læra**

Lag: Austurrískt lag
Texti: Guðjón Guðjónsson

Það er leikur að læra

leikur sá er mér kær,

að vita meira og meira

meira í dag en í gær.

Bjallan hringir, við höldum

heim úr skólanum glöð,

prúð og frjálsleg í fasi

fram nú, allir í röð.

**I like the flowers***Enskur keðjusöngur*

I like the flowers

I love the daffodils

I like the mountains *– klapp!*

I love the rolling hills

I like the fireside

when the lights are low

Bumdidiaidi, bumdidiaidi...

Ég elska blómin

ég elska liljurnar

ég elska fjöllin *– klapp!*

ég elska hólana

ég elska varðeldinn

þegar húmar að

bumdidiaidi, bumdidiaidi....

**Nú blánar yfir berjamó**

Lag: Schulz

Texti: Guðmundur Guðmundsson

Nú blánar yfir berjamó

og börnin smá í mosató

og lautum leika sér.

Þau koma, koma kát og létt,

á kvikum fótum taka sprett

:að tína, tína ber:

En heima situr amma ein,

að arni hvílir lúin bein,

og leikur bros um brá.

Er koma þau með körfur inn

og kyssa ömmu á vangann sinn

:,: og hlæja berjablá :,:

**Smaladrengurinn**

Lag: Skúli Halldórsson

Texti: Steingrímur Thorsteinsson

Út um græna grundu

gakktu, hjörðin mín;

yndi vorsins undu,

eg skal gæta þín.

Sól og vor ég syng um,

snerti gleðistreng;

leikið, lömb, í kringum

lítinn smaladreng.

**Leiddu mína litlu hendi**

Lag: Sænsk laggerð af þýsku þjóðlagi

Texti: Ásmundur Eiríksson

Leiddu mína litlu hendi,

ljúfi Jesús, þér ég sendi

bæn frá mínu brjósti sjáðu,

blíði Jesús, að mér gáðu.

Hafðu gát á hjarta mínu,

halt mér fast í spori þínu,

að ég fari aldrei frá þér,

alltaf, Jesús, vertu hjá mér.